**DISPOZIŢIA**

**nr. 19 din 17 ianuarie 2022**

**privind constituirea** **Comisiei de evaluare a ofertelor pentru**

**atribuirea contractelor având ca obiecte : Modernizarea și reabilitarea drumului județean DJ 108 C Mănastireni – Călata – Mărgău, intre km 36+050 – km 59+000 , L=22.950 km”, din cadrul proiectului SMIS 125110**

Preşedintele Consiliului Judeţean Cluj,

Având în vedere Referatul nr. 1843 din 17.01.2022 elaborat de către Direcția de Dezvoltare și Investiții referitor la constituirea Comisiei de evaluare a ofertelor pentru atribuirea contractelor având ca obiecte : Modernizarea și reabilitarea drumului județean DJ 108 C Mănastireni – Călata – Mărgău, intre km 36+050 – km 59+000 , L=22.950 km”, din cadrul proiectului SMIS 125110

În conformitate cu dispozițiile:

* art. 191 alin. (1) lit. c) și alin. (4) lit. a) din O.U.G. nr. 57/2019 privind Codul administrativ, cu modificările și completările ulterioare;
* art. 23 din Legea nr. 273/2006 privind finanțele publice locale, cu modificările și completările ulterioare;
* art. 68 alin. (1) lit. a) din Legea nr. 98/2016 privind achiziţiile publice, cu modificările și completările ulterioare;
* art. 126 şi ale art. 127 din Normele metodologice de aplicare a prevederilor referitoare la atribuirea contractului de achiziţie publică/acordului-cadru din Legea nr. 98/2016 privind achiziţiile publice, aprobate prin Hotărârea Guvernului nr. 395/2016, cu modificările și completările ulterioare;

În temeiul competențelor stabilite prin art. 196 alin. (1) lit. b) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare

**d i s p u n e :**

**Art. 1. (1)** Se constituie Comisia de evaluare a ofertelor pentru atribuirea contractului având ca obiect : Modernizarea și reabilitarea drumului județean DJ 108 C Mănastireni – Călata – Mărgău, intre km 36+050 – km 59+000 , L=22.950 km”, din cadrul proiectului SMIS 125110, în componenţa cuprinsă în anexa care face parte integrantă din prezenta dispoziție.

**(2)** Persoana desemnată în calitate de președinte al comisiei constituite conform alineatului (1) conduce lucrările acesteia și are drept de vot.

**(3)** Persoana desemnata în calitate de preşedinte de rezervă, respectiv de membrii de rezervă, după caz, vor înlocui președintele comisiei, respectiv membrii acesteia, după caz, numai în situațiile în care persoana/persoanele care urmează să fie înlocuită/înlocuite nu are/au posibilitatea, din motive obiective, de a-şi îndeplini atribuţiile care rezultă din calitatea avută în cadrul comisiei.

**(4)** După producerea înlocuirii prevăzute la alin. (3), calitatea de președinte, respectiv de membru al comisiei, după caz, este preluată de către membrul care înlocuiește, care îşi va exercita atribuţiile aferente până la finalizarea procedurii de atribuire.

**Art. 2.** Doamna Ramona Jucan - Consilier achiziții publice – Serviciul Lucrări și Achiziții Publice – Consiliul Județean Cluj, se numeste în calitate de persoana responsabila cu aplicarea procedurii de atribuire a contractului precizat la articolul 1.

**Art. 3.** Persoanele nominalizate la art. 1 și art. 2 își vor îndeplini obligațiile și vor exercita atribuţiile și competențele stabilite prin Hotărârea Guvernului nr. 395/2016, cu modificările și completările ulterioare.

**Art. 4.** Prezenta dispoziţie se comunică prin e-mail, persoanelor nominalizate la art. 1 - 2, Direcției Dezvoltare și Investiții, precum şi Prefectului Judeţului Cluj.

**CONTRASEMNEAZĂ:**

**PREŞEDINTE SECRETAR GENERAL AL JUDEŢULUI**

**Alin Tișe Simona Gaci**

**Anexă**

**la Dispoziția nr. 19 / 17 ianuarie 2022**

**Componența** **Comisiei de evaluare a ofertelor pentru**

**atribuirea contractelor având ca obiect : Modernizarea și reabilitarea drumului județean DJ 108 C Mănastireni – Călata – Mărgău, intre km 36+050 – km 59+000 , L=22.950 km”, din cadrul proiectului SMIS 125110**

|  |  |  |  |  |  |
| --- | --- | --- | --- | --- | --- |
| **Nr.**  **crt.** | **Calitatea în cadrul comisiei de evaluare** | **Numele și prenumele** | **Funcția deținută/**  **postul ocupat** | **Serviciul/Biroul/**  **Compartimentul** | **Mențiuni** |
| 1 | Președinte | Rogozan Cosmin | Consilier | Direcția Dezvoltare și Investiții/Serviciul Mangementul Proiectelor |  |
| 2 | Membru | Jucan Ramona | Consilier achiziții publice | Direcția Dezvoltare și Investiții/Serviciul Lucrări şi Achiziţii Publice | Nominalizat în calitate de preşedinte de rezervă cu drept de vot |
| 3 | Membru | Saveanu Lucian | Consilier | Direcția de Administrare a Domeniului Public si Privat al Judetului/Servicul Urmarire si Decontare Lucrari | - |
| 4 | Membru | Rosca Tudor | consilier | Direcția de Administrare a Domeniului Public si Privat al Judetului/ Servicul Urmarire si Decontare Lucrari | - |
| 5 | Membru | Seras Teodor | consilier | Direcția de Administrare a Domeniului Public si Privat al Judetului/Servicul Operational |  |
| 6 | Membru de rezervă | Martis Gabriela | Sef serviciu | Direcția de Administrare a Domeniului Public si Privat al Judetului/ Servicul Urmarire si Decontare Lucrari | -- |
| 7 | Membru de rezervă | Marian Adrian | Sef serviciu | Direcția de Administrare a Domeniului Public si Privat al Judetului/ Servicul Operational |  |
| 8 | Membru de rezervă | Furcovici Daniela | consilier | Direcția Dezvoltare și Investiții/Serviciul Mangementul Proiectelor |  |

**CONTRASEMNEAZĂ:**

**PREŞEDINTE SECRETAR GENERAL AL JUDEŢULUI**

**Alin Tișe Simona Gaci**